שמעון בלס

שמעון בלס (6 במרץ 1930 – 29 בספטמבר 2019) היה סופר ישראלי ופרופסור בחוג לשפה וספרות ערבית באוניברסיטת חיפה. זוכה פרס נשיא המדינה לספרות (2006).

==ביוגרפיה==
שמעון בלס נולד בבגדאד. למד בבית הספר "אליאנס". סיים בית ספר תיכון בבגדאד. בגיל שש-עשרה הצטרף למפלגה הקומוניסטית במולדתו, שפעלה במחתרת. השתלם בעיתונות ופרסם ביקורות ומאמרים בערבית.

בשנת 1951 עלה לישראל, והתגורר למעלה משנה במעברת אשקלון (מג'דל). לאחר שחרורו מצה"ל למד ספרות עברית באוניברסיטת תל אביב. תחילה כתב בעיתונות הקומוניסטית בישראל בערבית ולאט לאט עבר לכתוב בשפה העברית. ספרו הראשון בעברית, "המעברה", ראה אור בשנת 1964 והיה הרומן הראשון המתאר בגלוי את הטראומה של פליטים יהודים ממדינות ערב שנאלצו לעקור לישראל.

בשנים 1961–1965 עבד בעיתון "קול העם" של המפלגה הקומוניסטית הישראלית. בשנת 1970 סיים דוקטורט באוניברסיטת סורבון בפריז, בנושא השתקפות הסכסוך הישראלי-פלסטיני בספרות הערבית, תחת הנחייתו של מקסים רודינסון. במקביל שימש ככתב העיתון למרחב בפריז. ב-1974 החל ללמד בחוג השפה וספרות ערבית באוניברסיטת חיפה. בלס הגדיר את עצמו כיהודי ערבי, היה פעיל שלום וחבר המועצה הישראלית לשלום ישראלי–פלסטיני.

בלס היה אחד מחמישה יוצאי יהדות בבל המספרים על חייהם בסרט התיעודי "", מאת הבמאי העיראקי-שווייצרי .

שמעון בלס הדריך את אבראהים טאהא בעבודת הדוקטורט ואבראהים טאהא כתב בהמשך מספר מאמרים על עולמו הספרותי של בלס.

בלס נפטר ב-29 בספטמבר 2019. היה נשוי לחוקרת האמנות פרופ' גילה בלס ואב לאמנית אביבית בלס ברנס. חילק את זמנו בין תל אביב לבין פריז. הובא למנוחות בבית העלמין בקיבוץ רגבים.

==ספריו==
בלס כתב מעל לעשרים ספרים, בעיקר רומנים, אך גם מחקרים ספרותיים, נובלות וסיפורים קצרים, ותרגומים מערבית לעברית. חלק מספריו ראו אור בערבית, אנגלית וצרפתית.

ניתן למצוא רשימה מלאה של פרסומיו בלקסיקון הספרות העברית החדשה.

להלן הרומנים שפרסם בלס.

* המעברה, תל אביב: עם עובד, 1964
* אשעב מבגדד, תל אביב: עם עובד, 1970.
* סיפורים פלסטיניים (עורך ומתרגם), עקד, 1970.
* התבהרות, מרחביה ותל אביב: ספרית פועלים, 1972.
* הספרות הערבית בצל המלחמה (ספר עיון), תל אביב: ספרית אפקים - עם עובד, 1978. 
* בעיר התחתית: סיפורים, תל אביב: משרד הביטחון – ההוצאה לאור, 1979.
* חדר נעול, תל אביב: זמורה, ביתן, מודן, 1980.
* מול החומה, תל אביב: מסדה, 1981.
* חורף אחרון, ירושלים: כתר, 1984.
* היורש, תל אביב: זמורה, ביתן, 1987.
* והוא אחר, תל אביב: זמורה-ביתן, 1991. יצא לאור באנגלית בשם "".
* אותות סתיו: שלוש נובלות, תל אביב: זמורה-ביתן, 1992. (תורגם לערבית).
* לא במקומה: רומן, תל אביב: זמורה-ביתן, 1994.
* סולו, בני ברק: ספרית פועלים, 1998.
* תל אביב מזרח: רומן, תל אביב: בימת קדם לספרות, 1998.
* ילדי חוץ, תל אביב: הוצאת הקיבוץ המאוחד, 2003.
* תל אביב מזרח - הטרילוגיה: המעברה, תל אביב מזרח, ילדי חוץ: הוצאת הקיבוץ המאוחד, תל אביב 2003
* תום הביקור, הוצאת הקיבוץ המאוחד, כבשה שחורה, 2008.
* בגוף ראשון, הוצאת הקיבוץ המאוחד, כבשה שחורה, 2009.

==ממאמריו==
* 
* 
* 
* 
* 
* 
* 

==לקריאה נוספת==
* קובי נסים, "שטח הפקר", על המשמר, כ"ו באייר תשנ"א, 10 במאי 1991, עמ' 20. על: שמעון בלס, והוא אחר (תל אביב : זמורה-ביתן, תשנ"א, 1991).
* שמעון בלס, זר חרצית, באנתולוגיה "תמונה קבוצתית" (ספרות ישראלית במאה ה-21), עמ' 89–96, הוצאת כרמל, 2017.
* הערך "שמעון בלס" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 67–68, 2018, חיפה.

==קישורים חיצוניים==

* 
* 
* 
* [https://web.archive.org/web/20090814173039/http://www.iton77.com/337/ballas327.html פרק מתוך ספר זיכרונותיו של שמעון בלס "בגוף ראשון", העומד להופיע בהוצאת הקיבוץ המאוחד], עתון 77, גיליון 337, מרץ-אפריל 2009
 - פרק מספרו של שמעון בלס "חורף אחרון"
ביקורות וראיונות
* - ביקורת על "הכבשה השחורה"
* [http://www.nfc.co.il/Archive/001-D-109608-00.html?tag=14-53-01 מירב לוי, הסופר שמעון בלס יקבל את פרס הנשיא על מפעל חיים], חדשות מחלקה ראשונה, 3 בספטמבר 2006
* - על "תום הביקור"
* - על "תום הביקור"
* 
* 
* 
* 
* חנן חבר ויהודה שנהב, [https://web.archive.org/web/20110719024429/http://www.vanleer.org.il/Data/UploadedFiles/Publications/TUV/20/13.pdf שמעון בלס: קולוניאליזם ומזרחיות בישראל], תיאוריה וביקורת, גיליון מס' 20, אביב 2002
* אלמוג בהר, [https://www.ybz.org.il/?CategoryID=282&ArticleID=5928&dbsAuthToken=#.V-l9Kk0rKM8 ריאציות של אחרות: בחינה של והוא אחר לשמעון בלס על רקע מכלול יצירתו], פעמים, גיליון 137
* יובל עברי, [http://theory-and-criticism.vanleer.org.il/product/מולדת-עיראקית-בעברית-לאומיות-אתניות-ו/ "מולדת עיראקית בעברית: לאומיות, אתניות ומרחב ברומן "והוא אחר" לשמעון בלס"] תיאוריה וביקורת גיליון 35 סתיו 2009.
* עברי, יובל ומתי שמואלוף. [https://test2013133.wordpress.com/2010/04/30/%d7%91%d7%92%d7%95%d7%a3-%d7%a8%d7%90%d7%a9%d7%95%d7%9f-%d7%a8%d7%91%d7%99%d7%9d-%d7%91%d7%a2%d7%a7%d7%91%d7%95%d7%aa-%d7%94%d7%90%d7%95%d7%98%d7%95%d7%91%d7%99%d7%95%d7%92%d7%a8%d7%a4%d7%99%d7%94/ בגוף ראשון רבים]. עיתון 77, גל' 345 (אדר-ניסן תש"ע, מארס-אפריל 2010), עמ' 26–27.
* כפיר כהן לוסטיג, [https://www.tandfonline.com/doi/abs/10.1080/1369801X.2013.816075 Mizrahi Subalternity and the State of Israel, Interventions] 16:3 (2014): 380-404
לאחר מותו
* 
* 
* 
* 
* 
* 
* 
* 
* 

== הערות שוליים ==

קטגוריה:סופרים כותבי עברית
קטגוריה:סגל קול העם
קטגוריה:סגל למרחב
קטגוריה:בוגרי אוניברסיטת תל אביב
קטגוריה:סגל אוניברסיטת חיפה: שפה וספרות ערבית
קטגוריה:עולים לאחר קום המדינה: 1948–1950
קטגוריה:זוכי פרס נשיא המדינה לספרות
קטגוריה:ישראלים ילידי עיראק
קטגוריה:אישים הקבורים בקיבוצים
קטגוריה:ישראלים שנולדו ב-1930
קטגוריה:ישראלים שנפטרו ב-2019